CELEX: 62013CN0023
Language: mt
Date: 2013-01-17 00:00:00
Title: Kawża C-23/13: Rikors ippreżentat fis- 17 ta’ Jannar 2013 — Il-Kummissjoni Ewropea vs Ir-Repubblika Franċiża

16.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/11
            
         Rikors ippreżentat fis-17 ta’ Jannar 2013 — Il-Kummissjoni Ewropea vs Ir-Repubblika Franċiża
   (Kawża C-23/13)
   2013/C 79/18
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: J.-P. Keppenne u E. Manhaeve, aġenti)
   
      Konvenuta: Ir-Repubblika Franċiża
   
      Talbiet
   
   
               —
            
            
               tiddikjara li, billi ma żguratx il-ġbir u t-trattament tal-ilma urban mormi minn tmien agglomerazzjonijiet ta’ popolazzjoni ekwivalenti (e.p.) ta’ iktar minn 15 000 ruħ mqiegħda f’żoni imsejħa normali, ir-Repubblika Franċiża naqset milli twettaq l-obbligi tagħha skont l-Artikoli 3 u 4 tad-Direttiva tal-Kunsill 91/271/KEE, tal-21 ta’ Mejju 1991, dwar it-trattament tal-ilma urban mormi (1);
            
         
               —
            
            
               tikkundanna lir-Repubblika Franċiża għall-ispejjeż.
            
         
      Motivi u argumenti prinċipali
   
   Permezz tar-rikors tagħha, il-Kummissjoni tallega li Franza ma kinitx wettqet korrettament, fi tmien agglomerazzjonijiet, id-Direttiva tal-Kunsill 91/271/KEE, tal-21 ta’ Mejju 1991, dwar it-trattament tal-ilma urban mormi.
   Skont l-Artikolu 3(1) u l-Artikolu 4(1) tad-Direttiva 91/271/KEE, f’agglomerazzjonijiet b’popolazzjoni ekwivalenti (e.p.) ta’ iktar minn 15 000 kellhom jiġu mgħammra b’sistemi ta’ ġbir u jissottomettu għal trattament sekondarju jew trattament ekwivalenti tal-ilma mormi, mhux iktar tard mill-31 Diċembru 2000.
   F’dak li jirrigwarda l-obbligi ta’ trattament tal-ilma urban mormi, l-Artikolu 4(1) tad-direttiva timponi fuq l-Istati Membri l-obbligu tiżgura li l-ilma mormi li jidħol fis-sistemi ta’ ġbir isirlu trattament sekondarju jew trattament ekwivalenti qabel ma jiġi skarikat.
   Fl-aħħar nett, il-proċeduri ta’ kontroll stabbiliti fil-punt D tal-Anness I tad-direttiva jippermettu li jiġi vverifikat jekk l-iskariki tal-impjanti ta’ trattament tal-ilma urban mormi huma konformi mad-dispożizzjonijiet tad-direttiva fil-qasam tal-iskarikament ta’ ilma użat.
   
      (1)  ĠU Edizzjoni Speċjali bil-Malti, Kapitolu 15, Vol. 2, p. 26.